Աննա Վյազեմսկի

**Աննա Վյազեմսկի** (. ), ֆրանսիացի դերասանուհի և գրող: 

Ծնվել է  Բեռլինում, ռուսական արմատներով ֆրանսիացի դիվանագետի ընտանիքում: Հայրը՝ ռուս իշխան Իվան Վյազեմսկին, Ռուսաստանից Ֆրանսիա էր արտագաղթել 1917 թվականի հեղափոխությունից հետո: Մայրը՝ Կլեր Մորիակը, ֆրանսիացի գրող, Նոբելյան մրցանակի դափնեկիր Ֆրանսուա Մորիակի դուստրն էր:

Աննան մանկությունն ու պատանեկությունն անց է կացրել աշխարհի տարբեր քաղաքներում (Ժնև, Կարակաս և այլն)՝ կապված հոր աշխատանքի վայրի փոփոխությունների հետ:  Փարիզ է վերադարձել 1962 թվականին: Ավարտել է Փարիզի Ecole Sainte Marie de Passy ավագ դպրոցը: Կինոյում իր նորամուտը կատարել է 1966 թվականին ռեժիսոր Ռոբեր Բրեսոնի «Ինչ է հաջորդը, Բալթազար» ֆիլմում։ Ֆիլմի պրեմիերան կայացել է 1966 թվականին Վենետիկի կինոփառատոնում, որտեղ այն շահել է OCIC ( Կինոյի միջազգային կաթոլիկ կազմակերպություն ) մրցանակը, Սան Ջորջո մրցանակը և Նոր կինոյի մրցանակը։ Քննադատների կողմից այն ճանաչվել է որպես բոլոր ժամանակների մեծագույն ֆիլմերից մեկը: Կինոռեժիսոր և *Cahiers du Cinéma* ամսագրի քննադատ Ժան-Լյուկ Գոդարը փայլուն ակնարկ է գրել ֆիլմի մասին՝ շեշտելով, որ «յուրաքանչյուր ոք, ով դիտի այս ֆիլմը, բացարձակապես կզարմանա...քանի որ այս ֆիլմն իսկապես աշխարհն է՝ ներկայացված մեկուկես ժամում»: Կարճ ժամանակ անց  Աննան սկսել է աշխատել  Ժան-Լյուկ Գոդարի հետ, նկարահանվել նրա Week-End, La Chinoise (երկուսն էլ 1967 թ.), «Sympathy for the Devil» (1968) և Tout va bien (1972) ֆիլմերում։ 1967 թվականին ամուսնացել է իրենից 17 տարով մեծ Գոդարի հետ, սակայն 1970 թվականին նրանք բաժանվել են (պաշտոնապես ամուսնալուծվել են 1979 թվականին)։ Հետագայում Աննան նկարահանվել է մի շարք այլ ֆիլմերում, որոնցից հիշարժան են հատկապես «L'Enfant secret»-ը (1979), «Schůzka»-ն (1985) և «Elle a passé tant d'heures sous les sunlights…»-ը (1985): 1980-ականների վերջին նա հրաժեշտ է տվել դերասանությանը, հետագայում իրեն նվիրել է գրքեր գրելուն: Վյազեմսկու առավել հիշարժան վեպերից են Marimé-ն (1991), Sept garçons-ը (2002) և Un saint homme-ը (2017), որոնք նրան հեղինակավոր գրական մրցանակներ են բերել: Նրա երկերի հիման վրա են նկարահանվել Call Me Elizabeth (2006) և The Feared (2017) ֆիլմերը։ Ինքը նույնպես հանդես է եկել որպես ռեժիսոր և սցենարիստ՝ նկարահանելով մի շարք հեռուստատեսային վավերագրական ֆիլմեր:

Աննա Վյազեմսկին մահացել է 70 տարեկան հասակում, կրծքի քաղցկեղից։

## Ֆիլմագրություն
### Որպես դերասանուհի (մասնակի ցանկ)

## Մատենագրություն
;Վեպեր
* 1989: *Mon beau navire*, Գալիմար, Փարիզ
* 1991: *Marimé*, Գալիմար, Փարիզ
* 1993: *Canines*, Գալիմար, Փարիզ
* 1998: *Une poignée de gens* (1998, Ֆրանսիական ակադեմիայի մեծ մրցանակ, Գալիմար, Փարիզ, 
* 2001: *Aux quatre coins du monde*, Գալիմար, Փարիզ
* 2002: *Sept garçons*, Գալիմար, Փարիզ
* 2004: *Je m'appelle Elizabeth* (էկրանավորվել է), Գալիմար, Փարիզ
* 2007: *Jeune Fille*, Գալիմար, Փարիզ, 
* 2009: *Mon enfant de Berlin*, Գալիմար, Փարիզ
* 2012: *Une année studieuse*, Գալիմար, Փարիզ 
* 2015: *Un an après*, Գալիմար, Փարիզ, 

;Պատմվածքներ
* 1988: *Des filles bien élevées*, Գալիմար, Փարիզ

;Մանկական
* 2003: *Les Visiteurs du soir* (պատկերազարդումը՝ Ստանիսլաս Բովիեի)

;Հուշագրություններ
* 1996: *Hymnes à l'amour* (1996, Մորիս Ժենևուայի անվան մրցանակ), Գալիմար, Փարիզ
* 2017: *Un saint homme*, Գալիմար, Փարիզ, 

;Կենսագրականներ
* 1992: *Album de famille*
* 2000: *Il était une fois... les cafés* (պատկերազարդումը՝ Ռոժե Վիոլետի)
* 2000: *Tableaux de chats*
* 2001: *Venise* (պատկերազարդումը՝ Ժան Նոել դը Սուայեի)

;Ներածական
* 1994: *En habillant*

## Ծանոթագրություններ

## Արտաքին հղումներ
* Беседа Кирилла Разлогова с Анной Вяземски
* Знаменитая французская актриса Анна Вяземски представила в Москве свой роман о России 1917 года
* *Елена Дьякова*. Проклятие рода Вяземских, Газета.Ru (19 марта 2001)
* 

Կատեգորիա:20-րդ դարի դերասանուհիներ
Կատեգորիա:20-րդ դարի կին գրողներ
Կատեգորիա:20-րդ դարի ֆրանսիացի գրողներ
Կատեգորիա:20-րդ դարի ֆրանսիացի վիպասաններ
Կատեգորիա:Դերասանուհիներ այբբենական կարգով
Կատեգորիա:Թատրոնի ֆրանսիացի դերասանուհիներ
Կատեգորիա:Կին գրողներ
Կատեգորիա:Կինոդերասանուհիներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Ֆրանսիացի գրողներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կին գրողներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ